Enpresa eta Industria Sektorea\nOsasun, Adindu eta Giza Sektorea\nEtxez etxeko Janari Zerbitzua\nGoi mailako Sukaldaritza Zerbitzua\nEusko Jaurlaritza-ren menpe dauden ikastetxeei eskaintzen dizkiegun menuak Link honen bidez, Hezkuntza, Unibertsitate eta Ikerketa Saila-ren menpe dauden ikastetxeei eskaintzen dizkiegun menuei buruzko informazioa ikusteko aukera izango duzu.\nDokumentazio Korporatiboa artxiboa 2.25 Mb\nSukaldaritza eta Support Services zerbitzutan lehen hornitzaileak\nEurest Euskadik, berari dagokion Scolarest markari esker, eskolaurre, lehen hezkuntza edota bigarren hezkuntzako zentroei, zein unibertsitate, ikastetxe nagusi eta unibertsitario egoitzei ere, heurentzat bereziki sortutako sukaldaritza zerbitzuak eskaintzen dizkie, etxeko giroa eta gure langileriak adierazten duen adeitasuna gehituta.\nIkastetxeetako jantokien kudeaketan oso trebeak gara. Tokian bertan eskaintzen dugu gure zerbitzua, gure Sukalde Nagusitik sukaldatua eta garraiatua izan dena.\nGainera, garbitasuna, harrera edo mantenimendua bezalako hainbat zerbitzu laguntzaile eskaintzen ditugu.\nElikatzen duen filosofia\nScolarest-ek ikasleak kalitate handiko produktuez eta era askotako errezetaz asetzea du helburu, beti ere, euskal kultura gastronomikoarekiko errespetua mantenduz.\nGure Elikadura eta Nutrizio sailak, mediterranear elikaduran oinarritutako menu orekatuak diseinatzen ditu, bezeroaren adina eta beharrak kontuan hartuta.\nBertakoa, jai-girokoa eta iraunkorra den izaeran oinarrituriko menu osasuntsuek osatzen duten gure Gastronomia Animazio Plana-ren bitartez, Egunerokotasuna hautsi eta aukerak zabaltzea nahi dugu.\nScolarest, hezkuntzan eta aisialdian gaitua den lan-talde profesional bati esker, lan pedagogiko bat egiten ari da ikastetxeetako jantokietan. Guk sortu dugu urtero berriztatzen den eta, umeekin egunero egiten diren ekintzak antolatzeko gida bat izan daitekeen proiektu pedagogiko hau.\nBertako hornitzaileak, gurea den lehengaia\nArriaundi Okindegia, Sáez Harategia, Kaiku, Natuber, Vascolac...bezalako bertako hornitzaileei ematen diegu lehentasuna, zeintzuk eraberritze eta garatze planen bidez (I+D+i), zonaldeko hazkunde ekonomiko eta soziala bultzatzen baituten.\nJAN, IKASI, BIZI IZAN\nFamiliatan zein gizartean eman diren aldaketa nabarmenak direla eta, JAN, IKASI, BIZI IZAN kontzeptuetan oinarritutako filosofia sortu dugu.\nJAN: Gure konpromezua ikaslearentzat onuragarria den era askotariko elikadura osasuntsu eta nutritibo batez hornitzea da.\nIKASI: Gure taldeek eta ikasleek bizitza osasuntsu bat eraman dezaten, hauek errekurtsoz hornitzea da gure helburua.\nBIZI IZAN: Gure bezeroek, euren ikasleek eta gizarte osoak etorkizunean mundu osasuntsu eta iraunkor bat sortzearen alde lan egiteak motibatzen gaitu.\n“Osasuntsu jaten eta hobeki bizitzen ikasi”\nBai Baloreetan oinarrituriko hezkuntza zein osasunari zuzenduriko hezkuntza lantzeko lekurik egokiena da ikastetxeetako jantokia. Gure Hezkuntza Proiektuak,Euskadi osoan zehar banaturik dauden begirale talde bati esker, ikastetxe bakoitzak izan behar duen jarrerarentzako jarraibideak ezartzen ditu; era berean, hezkuntza proiektua, eskolak duen ekipamendura zein lan egiteko denbora eta guneetara egokitzen da. Hezkuntzari dagokionez, ikastetxearen ildoa jarraitu egiten da.


Post Homo Sapiens. Etorkizuna programatu (Getxophoto) • ZUZEU\nPost Homo Sapiens. Etorkizuna programatu (Getxophoto)\nPost Homo Sapiens. Etorkizuna programatu (Getxophoto) –\n“Post Homo Sapiens. Etorkizuna programatu”, izango da aurtengo irailean Getxophoto, Nazioarteko Irudi Jaialdiaren gaia.\n“Humanitatearen etorkizunean pentsatzea eta dituen aukera ugarien inguruan hausnartzea” izango da XIII. Getxophoto, Nazioarteko Irudi Jaialdiaren gaia, irailaren 4tik 29ra Getxon. Jaialdia BegiHandi elkarteak antolatzen du, eta hirugarren (eta azkenengo) urtez Monica Allende Bilboko zuzendari artistikoak gainbegiratu du. Amaia Agirre, Getxoko alkatearen esanetan, nazioarteko jaialdia “eztabaida eta hausnarketa soziala eta kulturala eragiten duen jarduera da”.\nGetxophotok, 20 bat erakusketa antolatu ditu 35 herrialdetik etorriko diren 200 bat lanen partaidetzarekin, hezkuntza laborategi, open call eta beste hainbat ekitaldirekin batera (hitzaldi, gaueko paseo, proiekzio, topaketak eta beste).\nAurtengo gaiak etorkizunari eta etorkizunak dakartzan aukerei buruz pentsaraztea du asmoa. “Transizioak seriearen hirugarren atala izango da. Pertsonarengan fokatu gara, bere erronkei buruz arituko gara; nondik gatoz eta norantza goaz; gizartean eztabaida pizteko helburuarekin, jaialdia den plataforma fisikotik zein birtualetik, jende kopuru handiak jarraitzen baitu Jaialdia webgunearen bitartez (90.000 bisita iaz) eta sare sozialen bitartez”, Jokin Aspuru, Getxophotoko zuzendariaren hitzetan.\nErakusketa gehienak Algortako erdigunean, Ereagako hondartzaren inguruan eta Punta Begoña Galerietan izaten dira. Ereagan ikusi ahal izango diren hiru erakusketak emakumeek egindakoak dira, eta hirurak gorputzari buruzkoak. Alde batetik, Maija Tammik “One of Them is a Human” izeneko lau erretratuk osatutako sorta erakutsiko du. Hiru androideren (gizarte itxurako robotak) eta gizakia izan litekeen baten aurpegiak dira eta ez da zehazten zein den gizakiarena; Haley Morris-Cafierok ziber-jazarpena erakutsiko du “The Bully Pulpit” izeneko argazki-bildumarekin, eta Juno Calypsok “What to do with a Million Dollars” aurkeztuko du, barruko alde aseptikoei buruz.\nAurtengorako aurreikusitako berritasunen artean, familientzako jarduerak eta ikastetxetako irakasle eta ikasleentzako bisita gidatuak izateaz gain, Borja Crespo eta Koldo Serra Dj-ek jaialdiari jarriko dioten soinu banda izango da. “Bestalde, ikusmin handia eragin digu Neil Harbisson ciborg aktibistaren presentziak. Buruan, garezurrean, antena bat jarri ondoren, bere egunerokoa nolakoa den azalduko du. Bestalde, koloreen kontzertua ere eskainiko du, publikoarengana hurbiltzean antenak igortzen dionarekin”, Jokin Aspuruk azaldu duenez.\nPublikoak ere izango du parte hartzeko aukera. Bestek beste, uztailaren 27ra arte gaiari aurten proposatu den gaiari buruzko argazki bat bidali ahal izango du, eta horietako 40 hautatuko dira Algortako Dendak elkarteko saltokietan ikusgai jartzeko. Bestalde, Hamaiketakoa deituriko ekimena, Oskar Martinez, Juantxo Egaña eta Ixone Sadaba argazkilariekin burutuko da.\nEragile eta erakundeekin izango diren lankidetzen artean, aurten Donostiako Kutxa Kultur entitatearekin, Bilboko Foru Liburutegiarekin, euskal Museoarekin eta Bilboko FNACekin egingo du lan jaialdiak.\nAzaleko argazkia: Federico Estol.\nargazkilaritza, Getxo, getxophoto, jaialdia\n"Matangi / Maya / M.I.A." (2018) eta "Orion: The man who would be king" (2015) dokumentalak Filmazpit katalogoan


Izena: Gasteizko geltokia\nAuzotegi: Dato kalea\nGeltokia Dato kalean dago, eta Norteko trenbidearen sareari dagokio.\nGaur egun tren geltokia hartzen duen eraikina 1929an eraiki zen, 1856an eraikitako geltoki zaharra ordezkatzeko. Kronologiari dagokionez hain aurreratua denez, euskal neorregionalismoaren ezaugarri estilistikoak aurkezten ditu, XX. mendeko 20ko urteetan batez ere arkitektura publikoan praktikatu zenari jarraituz.\nEraikinak hiru gorputzez eraturiko oinplanoa dauka, eta horiek lotuz zeharka beste batzuk daude. Hiru kasuetan arkitektura tradizionalaren itxura hartzen dute, erremateetan dorreak ageri direlarik eta lau isuriko teilatua.\nGorputz nagusian dago sarrera eta, barruan, itxarongelak. Fatxada nagusia Geltokiaren Plazara zabaltzen da, eta beheko aldean zirkuluerdiko arku batzuk irekitzen dira, bata bestearen ondoan, guztiz zabalik. Sarrera gainean balkoi bat nabarmentzen da, bao hirukoitzean irekitzen dena. Estalkiaren erlaitzaren azpian beste bao batzuk ikus daitezke, txikiagoak.\nAlboetako gorputzetan erdikoaren egitura errepikatzen da, motibo apaingarri gutxiagorekin bada ere.


Pastelgintzan aukera ezberdinez osaturiko eskaintza zabala daukagu: tartak, pastel ezberdinak, besoak, tarta pertsonalizatuak.\nGure ekoizpen-sistema berriarekin zure tartak personalizatuta egiteko aukera ematen dizugu, argazki, grafiko, marrazki eta abar. harturik erreferentzia bezala.\nFreskoak eta zaporez gozoak egoteagatik edozein ospakizunetako aproposak.\nKontsultatu gure tarta pertsonalizatuen katalogoa eta zalantzarik gabe egin Lasarte-Oria, Usurbil edo Zarauzko gure dendetan eskaera.\nIkusi Tarta Pertsonalizatuak


Aldaketa klimatikoaren eragina Urdaibai.\nKlimaren zientziak duela gutxira arte klimaren baldintzak, oszilazio konstanteen eta ziklo aldakorren artean, nahiko egonkorrak zirela uste bazuen ere, gaur egun oso argi dago planeta osoan aldaketa klimatikoa gertatzen ari dela. Urdaibain nolako eragina izan dezakeen ez dago argi. Hala ere, adituen artean gero eta sarriago entzuten da itsaso-mailaren igoera gertatzen ari dela, beroketa globalak poloetako (Groenlandia, Ipar Poloa, Antartikoa…) eta glaziarretako izotza urtzen ari delako.\nOndoriorik nabarmenenak itsasoaren mailaren igoeran laburbilduko lirateke. Honek honela eragingo luke: eskualdeko hareatzen (Laga, Laida, Laidatxu, San Antonio…) txikitzea edo desagerpena, estuarioko barnealdeko hezeguneen berraktibazioa, azken urteetan lehortutako zenbait hezeguneen berreskuratzea, inguruko udalerrien lurrik baxuenak urperatzea, portuen (Bermeo, Mundaka, Elantxobe) kaiak handitu beharra, itsasaldien kontrol-sistemak ezartzea, bai eta beste erabateko eraginak estolderia-sareetan, garraiobideetan, etabarretan.\nHurrengo hamarkadetan Urdaibaiko klimaren ezaugarriak nolakoak izango liratekeen zehaztea fikzioaren munduan barneratzea litzateke; halere, azken hamarkadetan klimak izan duen portaerari erreparatzearekin bakarrik, ausartak izanik, mediterraneizatzeko nolabaiteko joera izango lukeela esan daiteke. Beroa areagotu eta muturreko gertaera puntualak (haize indartsuak, ekaitz gogorrak eta laburrak, lehorte-aldi luzeak, izurrite berriak edo indartsuak lehen sektorean, Bizkaiko Golkoko arrantza-espezietan aldaketak…) gertatuko lirateke. Adituren batek aipatu du haritzak eurak eta haritzekin erlazionatutako beste zenbait espezie ere hamarkada gutxitan desager daitezkeela, euren oinarria den ingurumen-euskarria aldatutakoan. Gernikako Juntetxeko haritzak euskal herriaren foruen eta askatasunaren ordezkari izateari utziko al dio egunen batean?


Bizitzaren dantza, biodantza | Agenda | Berria\nNoiz sortua: 2012-03-11 00:30:00\nBizitzaren dantza, biodantza\nDonostian biodantza ikastaro irekia antolatu dute bihar, musika eta dantzarekin bizipenak eragiteko asmoz\nIrudian, Ainhoa Otarmin irakaslearen biodantza ikastaroa. BERRIA\nKontzeptu esoterikoa izan liteke, baina ez, biodantza zientzian oinarritutako jakintza da. Biologia, psikologia, antropologia, soziologia, mitologia, artea eta musikaren ezagutzak jasotzen ditu. Musika, dantza eta mugimenduaren bitartez bizipenak eragitea da bere funtsa; norberak bere burua bizipenen bitartez ezagutu dezan eta ez pentsamentuaren bitartez.\nBihar, Donostiako Yoga Maitri zentruan, biodantza ikastaroa eskainiko du Ainhoa Otarmin irakasleak. Adin guztietako jendearentzako da egokia. Ikastaroa taldeka ematen da, hala, harreman afektibo, espontaneo eta sortzaileak garatzeko. Biodantzak bizkortasuna, kreatibitatea, sexualitatea eta afektibitatea sustatzea bilatzen du.\nDiziplina honek hiru arlo lantzen ditu. Lehenik, integrazio afektiboa, alegia, pertsonen eta naturaren arteko batasuna berreskuratzea. Bigarrena, berritze organikoa da, meditazio bidez zelulak eta funtzio biologikoak suspertzea. Eta, azkenik, bizitzaren berezko funtzioak berriz ikastea, alegia, sentimenduen bitartez bizitzea. Hala, biodantzaren bitartez, lanerako gaitasuna, barneko indarra eta inguruneari ematen diogun erantzuna optimizatu egiten dira, eta aitzitik, beldurra, gizarte fobiak eta larritasuna urritu. Gainera, atseden, plazer eta estresik ez edukitzeko gaitasunean modu egokian eragiten du.\nNon. Yoga Maitri zentroan, Donostiako Amara auzoan.


News | Behategia\nAlbisteakBy behategia 2022-07-01 Leave a comment\nNola neurtu audientzia digitalak modu eraginkorrean? Ze urrats eman eremu honetan datozen aldaketen aurrean? Euskarazko hedabideen kontsumo digitala ezagutzeko eta aztertzeko beharrak audimetria sistema adostuen perspektiban kokatzen gaitu. Uda Ikastaro honen bidez, euskal audientzia digitalen eremutik abiatuta, metrika adostuen garaira urratsak ematen hasteko lehen gogoeta zabala egingo da sektorea, unibertsitatea eta administrazioa elkartuta. Irailaren 12…\nAlbisteakBy behategia 2022-05-25 Leave a comment\nLibe Mimenzak eta Josu Amezagak Legebiltzarreko Kultura eta Hizkuntza Batzordean egindako agerraldian esandakoen lagin bat da honakoa . (Bideo honetan daukazu agerraldia labur-labur) Azken hamarkadan digitalizazioak euskal komunikazio espazioa ahuldu duela ikusi dugu; tartean baita euskarazko komunikazio espazioa ere. Urte askotan zehar populazioaren % 95ak kontsumitu izan du egunero telebista, irratia edo prentsa; eta ez…\nAlbisteakBy behategia 2022-03-29 Leave a comment\nEuskal Hedabideen Behategiak eta Euroeskualdeak bultzatutako BEHA ikerketa proiektuaren erdibideko emaitzak partekatu ditugu, lehen faseko partaideekin batera, Martin Ugalde Kultur Parkean egindako lan-saioan. 2021eko udazkenean abiatu genuen Euskal Hedabideen Behategian BEHA ikerlerroa. Euroeskualdearen babesarekin abiatutako bideak xede du euskal audientzia ezagutzeko mugaz gaindiko ariketa egitea; zehazki, euskarazko komunikazio espazioaren neurketa digitala eguneratzeko lanak gauzatzea: sistemaren…\nAlbisteakBy behategia 2022-03-21 Leave a comment\n2021. urteak digitala den hodeiertza utzi du agerian nabarmen, eta hori da aurtengo ale honetan gehien errepikatzen den ideietako bat, berrikuntzarako eta eraldaketarako beharrarekin batera. Behategiko koordinatzaile den Libe Mimenza Castillok nazioarteko ekosistema mediatikoan dauden joera nagusiak aztertu ditu eta Hekimen elkarteko zuzendari den Igor Astibia Teiletxeak euskal hedabideen alorrean iazko urteak eman duenaren errepasoa…\nAlbisteakBy behategia 2022-03-08 2 Comments\nEuskarazko komunikazio-produktu feministen datu-basea osatu du Behategiak «Emakumeen ikusgaitasuna hedabideetan» ikerketa taldeak Euskal Hedabideen Behategiaren 2021eko Urtekarian argitaratuko duen artikulua oinarri hartuta. Kazetaritza feminista Hego Euskal Herrian izenburupean, Arantza Gutierrez Paz eta Itxaso Fernandez Astobiza UPV/EHUko irakasle eta ikertzaileek euskarazko komunikazio-produktu feministak zerrendatu dituzte euskarri elebidun eta erdaldunekin batera. Artikulu osoa aurki argitaratuko da Euskal…\nAlbisteakBy behategia 2022-02-28 Leave a comment\nDozena erdi urte igaro dira 2016ko urtarrilaren 14an Hekimenek, UPV/EHUk, Mondragon Unibertsitateak eta Deustuko Unibertsitateak (geroxeago batu zitzaien Udako Euskal Unibertsitatea) Behategia sortzeko hitzarmena sinatu zutenetik. Ibilbide honetan euskal hedabideen inguruan bildutako datu-base osatuena den datutegia eraiki da; urtero-urtero euskal hedabideen urtekaria argitaratu da; mintegi eta ikastaro ugari egin dira eta sektorearen, ikertzaileen eta administrazioaren…\nStreaming plataformak Hego Euskal Herrian, audientzia azterketa\nAlbisteakBy behategia 2022-02-03 1 Comment\nStreaming plataformen Hego Euskal Herriko audientziak aztertu ditu Euskal Hedabideen Behategiak: zenbat herritar da ikus-entzunezko plataformaren bateko harpideduna? Zer plataforma dira zabalduenak? Zer eragin du adinak? Eta hizkuntzen ezagutzak? Galdera horien erantzunak bilatzeko asmoz, komunikabideen audientzia neurtzen duen CIES enpresaren datuak arakatu dira, 2018tik 2021era bitarteko bilakaera hain zuzen —duela lau urte hasi baitziren streaming…\nSektorearentzat garrantzitsuak diren gaiak jorratuko ditu “Hartu hitza” bideo bilduma berriak\nAlbisteakBy behategia 2021-10-25 Leave a comment\nHekimen elkarteak jarri du abian egitasmoa. Atal berri honetako lehen saioan euskarazko hedabideek digitalizazioaren aroan dituzten erronken inguruan mintzo da Libe Mimenza, EHUko NOR taldeko ikertzailea eta Behategiko koordinatzailea. “Ezer ez da lehen zena. Zuzeneko garaian gaude, ardatza digitala da eta kontsumoak nahieran garatzen dira”. Hogei minutuko hitz-hartze mamitsua da, euskarazko hedabideek aurrean daukaten aldaketa…\nBEHA ikerlerroa abian “Euroeskualdeko hiritartasuna” 2021 proiektu deialdiari esker\nAlbisteakBy behategia 2021-09-29 Leave a comment\n“Euroeskualdeko hiritartasuna” 2021ko proiektu deialdiaren ebazpena argitaratzeaz bat abiatu da Euskal Hedabideen Behategiaren BEHA ikerlerroa: “Euskal audientzia ezagutzeko mugaz gaindiko proposamena: euskarazko komunikazio espazioaren neurketa digitala eguneratzeko ariketa”. BEHA proiektuak euskarazko hedabideen audientzia digitala neurtzeko sistema ebaluatzea bilatzen du, batetik; eta sistema hori eguneratzea, bestetik. Neurgailu berriak daude merkatuan (Google Analytics 4 esaterako) eta neurtzeko…\nBehategiak ‘Euskal hedabideen urtekaria 2020’ lana aurkeztu du\nAlbisteakBy behategia 2021-07-16 Leave a comment\nEuskal Hedabideen Behategiak 2020ko urtekaria aurkeztu du gaur Andoaingo Martin Ugalde kultur parkean. Behategiko koordinatzailea den Libe Mimenza Castillo, Hekimeneko zuzendaria den Igor Astibia Teiletxea eta EHUko irakaslea den Edorta Arana Arrieta agertu dira prentsaren aurrean urtekariaren edukiaren berri emateko. Hona hemen urtekariak biltzen dituen artikuluak eta haien egileen zerrenda: Bi kronika irakur daitezke hasteko:…


Kuba eta Mexikoko aireportuak | ULMA Handling Systems\nULMAk aurrera pausu bat eman du bere hedapen estrategian, nazioarteko proiektuen esleipen berrien bidez. Horien esker, Baggage Handling osoko sistemak garatu ahal izango ditu Kuba, Mexiko eta Espainiako hainbat aireportutan.\nLa Habana eta Santiago de Cubako aireportuak izango dira ULMAk bere sistemak garatzeko aukeratutako Kubako aireportuak. Bertan, helmugen sistema bat garatuko du 2 eta karrusel lau 1ekin hurrenez hurren, eta baita elikadura linea bat ere, Santiagoko aireportuan, ikuskapen makina integratua ere barne hartuta.\nChihuahua eta Hermosillko aireportuak, bestalde, ULMAk bere Baggage Handling soluzioak ezarriko dituen Mexikoko bi aireportuak izango dira. Horietako lehenengoak dokumentatutako ekipaje sistema bat (irteerak) eta karrusel lauek osatutako helmugen sistema bat edukiko du, dagozkien elikadura lineekin. Hermosilloko aireportuak, bestalde, helmugen sistema bat eta karrusel lau bat izango ditu.\nHauek logistika ingeniaritzak Kuban eta Mexikon burutuko dituen proiektu aitzindariak izango dira. Horiei esker, zalantzarik gabe, bai herrialde hauetan eta bai mugakideetan egitea aurreikusi diren proiektu berriak ezarri ahal izango dira.\nNazioarteko proiektuez gain, ULMAk La Gomerako (Espainia) aireportuan helmugen karrusel lau batek osatutako sistema bat garatuko du, elikadura linea batekin.


Hiruerreketa auzoko aparkalekua zeharo eraldatuko du udalak - Zarautz - Zarauzkohitza.eus\nOnintza Lete Arrieta 2018-07-11 12:06\nXabier Txurruka alkatea, gaur, Hiruerreketa auzoan (Onintza Lete Arrieta)\nObrak urtea amaitu aurretik egingo direla jakinarazi du Xabier Txurruka alkateak. Horretarako 230.000 euro inbertituko ditu udalak. Hainbat hobekuntza egingo dituzte: zebrabidea eta semaforoak jarriko dira; plazatxo bat egingo dute autobus geltokiarentzat; eta aparkalekuko lurra asfaltatuko dute, besteak beste.\n"Auzotarren aspaldiko eskaera bati erantzunez", Zarauzko Udalak 230.000 euro inbertituko ditu Hiruerreketa auzoko aparkalekuaren gunean. Xabier Txurruka alkateak prentsaurrean azaldu duenez, "auzotarrekin egindako bileretan adostuta" idatzi dute proiektua. Zehazki esateko, iazko aurrekontu parte hartzaileetan jaso zituen bizilagunen ekarpenak.\nAsmatu S.L.P. enpresa zarauztarrak idatzi du proiektua, eta datozen hilabeteetan lehiaketa publkora aterako ditu obrak udalak. Udazkenean esleituko ditu lanak, eta bi hilabeteko epean egin beharko dituzte. Beraz, urtea amaitu aurretik berrituta egongo litzateke 1.800 metro koadro dituen gunea.\nProiektuak aldundiaren oniritzia du, eta udalak ordainduko du osorik.\nSegurtasuna eta funtzionaltasuna ardatz\nLanen zati handiena izango da espazioa berrantolatzea, "funtzionaltasuna irabazteko". Ondorioz, autobus geltokiaren kokapena aldatu egingo dute, Santa Barbarara igotzeko biraketa errazteko (batez ere kamioientzat) eta 30 ibilgailurentzat aparkalekua egiteko, horietako bat ezinduentzat.\nBidegurutzearen segurtasuna hobetzeko, zebrabidea eta semaforoa jarriko dituzte. Botoi bidez funtzionatuko du, eta gorago dagoen beste semaforoarekin lotuko dute. Hala, bietako batean semaforoa gorri jartzeko eskatzen bada, automatikoki beste semaforoa ere gorri jarriko da.\nHorrez gain, oinezkoen irisgarritasuna hobetzeko espaloiak eta pasabideak jarriko dituzte.\nBestalde, argi gehiago jarriko dute, nekazal bideetara bide egokiagoa egingo dute, eta lurra asfaltatuko dute, gune horretako zati handi bat ez baitago asfaltatuta gaur egun.\nTxurrukak uste du aparkalekuaren egokitzapenak "eremuaren antolaketa, funtzionalitatea, garbitasuna eta segurtasuna hobetu" egingo dituela.\nLanengatik, hainbat aldaketa\nLanak egiteko aparkalekuaren zirkulazioa desbideratu beharko da aldi batez, eta tokiz mugitu beharko dira hondakinen edukiontziak, seinaleak nahiz argiztapen elementuak.\nHainbat xehetasun ere eman du alkateak. Bera da, izan ere, Hirigintza arduraduna udalean: "Egun asfaltatuta dagoen errepidean fresaketa puntualak burutuko dira eta errodadura geruza asfaltatuko da berriz, bere osotasunean. Aldiz, aparkalekuaren eremuan, zorua oso hondatuta dagoenez, egun dagoen geruza kenduko da eta asfaltatze pakete berri bat exekutatuko da".\nGuztira lau semaforo kokatuko dituztela ere azaldu du. "Lehenengo biak, oinezkoen pasabidearen ondoan, bi noranzkoetan; eta, beste biak, pasabidea baino lehenago, bi noranzkoetan, auto gidariek abiadura murrizteko behar duten denbora kontuan izanik, distantzia egoki batean ezarriko direnak. Gainera, gidariei abisua indartzeko, bi semaforo hauetan argi bidezko abisu seinaleak jarriko dira".\n"Iaz obra hauek burutzeko konpromisoa hartu genuen, eta Gipuzkoako Foru Aldundiko Errepideen Sailetik proiektuaren onespena lortu ondoren, gure hitza beteko dugu”.


Astindu elegantiak — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Astindu elegantiak\nOier Gorosabel 2013/10/22 15:41\n“De fusilamientos y clérigos al modo rabelesiano”, Artemio Zarco (idazlia) eta Ameztoi, Balerdi eta Zumeta (irudixak).\n70 hamarkadako hegoaldeko estiluan, existentzialismua (¿), surrealismua eta Franco hil osteko asaskatze-gogua nahastian erakusten daben kontakizun bildumia. Ez dot asko konektatzen gaixakin (afusillamendurik ez dot zuzenian ezagutu, eta abariak... abariak nahikua hotz lagatzen nabe), baiña kolpe eta idea asoziaziño onak dittuala ezin uka. Marrazki eta kolaxak be protagonismo haundixa hartzen dabe, onerako. Sasoi ha bizi izandakuak, seguru, beste era batera irakorriko dabe (baitta idazlia ezagututakuak be; internetez irakorri dotenez, pertsonai bat ; eta gaiñera 70 hamarkadan barik, 60 hamarkada amaieran idatzi zebala jakin dot; orduan ezin izan zeban publikau, jakiña).


Irekia Eusko Jaurlaritza - Gobierno Vasco :: Euskadik eskualdeen ahotsa eta posizionamendua gidatzen ditu garapen jasangarrirako 2030eko nazioarteko agendan\nEuskadik eskualdeen ahotsa eta…\nEuskadik eskualdeen ahotsa eta posizionamendua gidatzen ditu garapen jasangarrirako 2030eko nazioarteko agendan\n(CRPM) Periferiako eta Itsasertzeko Eskualdeen Konferentzia\n<img src="https://www.irekia.euskadi.eus/uploads/cover_photos/29613/original/Assises_2.JPG" style="max-width:100%" alt="" />\nEuskadik, Periferiako eta Itsasaldeko Eskualdeen Konferentziaren (CRPM) Kanpo Lankidetzarako Lan Taldearen koordinatzaile eta lider gisa, eskualdeek eta lankidetza deszentralizatuak nazioarteko agendan eta garapen jasangarrian izan behar duten rolaren inguruko posizio politikoa bultzatu eta koordinatu du. Posizio politikoari buruzko “Lankidetza deszentralizatua eta Garapen Jasangarrirako 2030eko Agendaren eskualde-dimentsioa” izeneko testua aho batez onartu eta berretsi zen CRPMek orain dela gutxi Italian egin zuen Batzar Nagusian, eta baita horren 180 eskualdeen gobernuen aldetik ere.\nGarapenerako Lankidetzaren Euskal Agendak eta Euskadiren Europar Batasuneko Ordezkaritzak koordinatuta, testuak ekintza konkretuak proposatzen ditu, eta eskualdeek nazioarteko agendan duten rola bultzatu, indartu eta defendatzen du, garapenarekin eta garapen jasangarriarekin zerikusia duten erronka berrien alorrean, 2030erako Garapen Jasangarrirako Helburuei (GJH) dagokienez; helburu horiek aurtengo irailean egindako Nazio Batuen Erakundearen goi bileran adostu ziren, eta 2015eko abenduan Parisen egingo den COP21 Klima Aldaketaren Goi Bileraren ardatza ere izango dira. Posizio politikoari buruzko “Lankidetza deszentralizatua eta Garapen Jasangarrirako 2030eko Agendaren eskualde-dimentsioa” testua da CRPMeko eskualdeek nazioarteko agenden inguruan hartu duten lehenengo posizioa.\nPosizio politikoaren testuan azpimarratzen den bezala, garapen jasangarrirako 2030eko Agenda berriak lankidetza eta garapenaren lehentasun guztiak ezarriko ditu, baita finantziazio-mekanismoak eta mundu mailako aliantzak ere. Oinarri berri eta berritzaileen gainean elkarrekin lan egiteko aukera paregabea eskaintzen die tokiko, eskualdeetako eta nazioarteko agintaritzei. Lankidetza deszentralizatua funtsezko tresna da instituzioak indartzeko eta elkartasuna sustatzeko, gaitasunak hobetzeko eta berdinen arteko ikaskuntzarako, maila anitzeko eta lurraldeko ikuspegi batez. Bai Europako instituzioek eta Nazio Batuen Erakundeak eta bai tokiko eta eskualdeetako gobernuek aitortu dute, lantze-prozesuan zehar, lankidetza deszentralizatuak duen potentziala, garapen jasangarrirako 2030eko Agendaren izaera eraldatzailea maximizatzeari begira. Horren ondoan, lurralde-dimentsioa lankidetza deszentralizatuko aliantza berri baten funtsezko elementu gisa agertzen da, garapen jasangarrirako 2030eko Agenda inplementatzeko.\nBi urtetik hona Eusko Jaurlaritzak gidatuta, CRPMRen Kanpo-lankidetzari buruzko lan-taldea 2030erako Agendaren eta GJHen lurralde-dimentsioa lantzen ari da; horri lotuta, inpaktu eta eraginkortasun handiagoko lankidetza deszentralizatuaren ikuspegi berritzaile baten elementuak ere lantzen ari da. Bere jarduerak gauzatzean, lan-taldea lankidetza estuan aritzen da europar instituzioekin, Nazio Batuen Erakundearekin, CONCORD PLATAFORMArekin eta Tokiko eta eskualdeetako Gobernuentzako Lan-talde globalarekin, Taldeak berak egindako ekintza-plana oinarritzat hartuta eta eskualdeei aukera berriak zabalduz.\nCRPMk Europako 28 estatutako ia 180 eskualdetako gobernuak biltzen ditu, eta gutxi gorabehera 200 milioi pertsona ordezkatzen ditu. CRPMk Europako lurraldearen garapen orekatuagoa proposatzen du, eta itsasaldeko eskualdeek Europan duten lobby garrantzitsuena da. CRPMren barneko lana banatuta dago bai Gaikako taldeen arabera (adibidez, Kanpo Lankidetzarako Lan-taldea, Euskadik gidatua) eta bai itsasalde-arroen arabera (Euskadik Arku Atlantikoaren partaidea da, eta horren gaikako alorrena ere: garraioa, berrikuntza, turismoa, eta abar).\nRT @CamiladeEpalzaA: #Euskadi lidera la voz y el posicionamiento de las regiones en la agenda internacional 2030 para el desarrollo so... h…\nThe Basque Country is paving the way to position regions in the 2030 international agenda for sustainable deve... https://t.co/CtWEDcMzCK\nEuskadi lidera la voz y el posicionamiento de las regiones en la agenda internacional 2030 para el desarrollo so... https://t.co/0t3UdK84dv\nEuskadik eskualdeen ahotsa eta posizionamendua gidatzen ditu garapen jasangarrirako 2030eko nazioarteko agendan ➡ https://t.co/xSHLhp3SL1\nAssises_2.JPG 100 KB (JPG)\nGarapenerako Lankidetzaren Euskal Agentziako zuzendaria (X legealdia)\nEskualdeen Munduko Foroa inauguratu du Lehendakariak Gasteizen\n2017.eko uztailak 15\nEuskadik parte-hartze proaktiboa izan du Lankidetza Deszentralizuatuaren bi urtetik behingo Europar Foroan\nEuskadiren lidergoa indartu egin da europar eskualdeak lankidetzaren agenda globalean kokatzeko bidean\nGarapen Jasangarrirako Eskualde-gobernuen Sareak, nrg4SD-k, Euskadin egingo du biltzar nagusia hurrengo martxoan\nAGINDUA, 2018ko uztailaren 31koa, Ingurumen, Lurralde Plangintza eta Etxebizitzako sailburuarena; honen bidez, 2018ko ekitaldirako diru-laguntzak arautzeko oinarriak ezartzen dira eta horietarako deialdia egiten da, ZTBP Euskadi 2020ren (BAI+D+i programa…\n2018.eko abuztuak 24


Musuaren gaixotasuna, uste baino usuagoa - Zientzia.net\nHasiera » Artikuluak » Musuaren-gaixotasuna-uste-baino-usuagoa Musuaren gaixotasuna, uste baino usuagoa\n2004/06/01 Agirre, Jabier - Medikua eta OEEko kidea\nOsasuna Mononukleosi infekziosoa, edo musuaren gaixotasuna, ez da oso patologia ezaguna, baina jendeak uste duen baino eragin handiagoa du. Gaixotasun infekzioso akutua da, mundu guztian zabaldua dago, gizakiari bakarrik eragiten dio eta Epstein-Barr-en birusak sortzen du. Hasiera batean oharkabean pasa daiteke, haren aurreneko sintomak (buruko mina, nekea eta sukarra) erraz nahas daitezkeelako gripearen sintomekin, esaterako.\nNerabeei eta heldu gazteei erasaten die gehienbat, batez ere herrialde garatuetan, baina garatze-bidean dauden herrialdeetan kasu asko gertatzen dira haurren artean ere. Umeetan, sintomarik ia batere gabe hasi eta bukatzen da prozesua, eta horrek immunitatea ematen dio haurrari infekzioa berriz ez harrapatzeko. Mononukleosia ez da oso kutsakorra, eta gaitza jasateko arrisku gehien dutenen artean ere % 15i baino gutxiagori eragiten dio. Hain zuzen, unibertsitateko ikasleei eragiten die gehien, duten adinagatik eta dituzten ohiturengatik. Transmisioa eta sintomak Gizakia da birus horren infekzio-iturri bakarra. Listuaren bidez transmititzen da nagusiki, eta horrexegatik deitzen zaio “musuaren gaixotasuna”, ahoan musu ematea baita transmisio-biderik ohikoena. Horrek azaltzen du, bestalde, gaixotasuna sexu bietako gazteen artean agertzea (15 urtetik 25era bitartekoak), eta arraroagoa izatea 35 urte inguruko pertsona heldu gazteetan. Bularreko haurretan eta umeetan gertatzen diren infekzio gehienek ez dute sintomarik, eta gehienez ere faringitis arin bat eragiten dute, amigdalitisarekin edo anginetako inflamaziorik gabe. Nerabeetan, aitzitik, % 80k mononukleosiaren sintomatologia ohikoa izaten dute. Adineko pertsonetara salto eginez gero, sintoma zehazgabeak agertzen dira: sukarra denbora luzean, ondoeza eta muskuluetako mina. Epstein-Barr-en birusa (EBB) herpes birusen familiakoa da, eta behin pertsona bat infektatu ondoren B linfozitoetara atxikitzen da, horietan sortu eta immunitate-prozesuak aldrebesten ditu. Inkubazio-denboraldi luzearen ondotik (30-50 egun bitartean heldu eta gazteetan, 10-14 egun umeetan) zenbait sintoma agertzen dira, beste hainbat prozesutan ere ohikoak direnak: buruko mina, sukarra, nekea... Baina egun gutxira gaitzaren ezaugarri nagusia den hirukotea agertzen da: sukarra, faringeko eta amigdaletako hantura eta adenopatiak (hazikontxoak). Sukarra mononukleosi-kasu guztietan agertzen da, handia da (39-40 °C-koa) eta arratsalde-partean agertzen da gehienbat. Egunak iraun dezake, baita astebetetik gora ere. Eztarriko hantura, berriz, gaixoen % 85ean agertzen da, eta eztarri osoa hartzen du. Gaixoen erdiak jario itsusi samarrak botatzen ditu, zornearekin. Hazikontxoak (adenopatiak) handitzen diren gongoil linfatikoak dira, lepoan eta belarrien atzealdean batez ere, baina zenbait kasutan gongoilen inflamazioa edo hantura lepora ez ezik beste gorputz-atal batzuetara ere heda daiteke. Hazikontxoak ukitzerakoan pazienteak mina sentitzen du. Adenopatiak 3-4 aste behar ditu desagertzeko. Zenbait kasutan, eztarriko hanturaren ondorioz goiko arnasbideetako buxadura gerta daiteke, arreta berezia eskatzeraino. Beste zeinu edo sintoma batzuk ez dira beti agertzen: nekea, barea tamainaz handitzea (esplenomegalia), baita gibela ere (hepatomegalia), betazalak handitzea (edema) eta gorputz osoko exantema bat. Zein da tratamendurik egokiena? Mononukleosiak nerabei eta heldu gazteei eragiten die batik bat. Mononukleosi infekziosoak ez dauka tratamendu espezifikorik, sintomatikoa baizik: sukarrak irauten duen bitartean, ohean atseden hartzea, eta analgesikoak edo antitermikoak hartzea minaren eta sukarraren kontra parazetamol modukoak Antibiotikoak emateko arrazoi bakarra da medikuak beste infekzio bat gehitu dela erabakitzea (gaininfekzioa esaten zaio horri), eta, hala ere, normalean ez dira espektro zabalekoak erabiltzen (amoxizilina edo anpizilina, adibidez). Dena den, tratamendua beti medikuak aginduko du, eta inola ere ez gaixoak bere kasa hartu. Antibiotikoak (aziklobir, eta antzeko beste batzuk) ez dira uste bezain egokiak gertatu. Eztarriko hantura deserosoa gertatzen denez, eztarria leuntzeko egindako prozedurak (gargarak, etab.) mesedegarri izan daitezke. Eta, konplikazioak agertzen direnean, (ik. taula) kortikoideak erabili beste erremediorik ez dago. Txerto-motaren bat sortzeko ikerketak martxan daude, baina, bien bitartean, prebentzioa da bide bakarra. Nola, ordea? Gizakia denez birusaren iturri bakarra, eta infekzioa listuaren bidez transmititzen denez, infektatua egonez gero musuak saihestu egin behar dira. Baina, hasiera batean oharkabean pasatzen denez, infekzioaren diagnostikoa sintomatologia oso argia denean egiten da, zoritxarrez, eta ordurako litekeena da pertsona infektatuak beste norbait kutsatzea. Mononukleosia bi hilabetean sendatzen da gehienez ere, konplikaziorik agertzen ez bada. Gaitza onairea da, eta, normalean, eta 3-4 asteren buruan pazientea nahiko suspertuta egoten da, ordurako ere nekea eta gongoil handituak desagertzen ez diren arren. Konplikazioak Konplikazioak. Oso-oso gutxitan agertzen dira: meningitisa, entzefalitisa, aurpegiko paralisia, etab. Barearen haustura. Ez da oso usua (kasuen % 0,1ean gertatzen da), baina konplikazio larria da. Traumatismo txikiengatik edo berez gerta daiteke. Gibeleko asaldurak. Usuagoak dira, baina ez dira arazo larria. Anemia, hemolitikoa normalean, globulu gorriak hautsi egiten direlako (kasuen % 2an). Batzuetan, plaketak ere gutxitu egiten dira. 5.0/5 rating (1 votes)\nAnimalien gaitzak, gaitz gizakiarentzat 2007-03-01\nAstanafarreria edo barizela 2003-10-01\nAirea girotzeko sistemen arriskuak 2001-04-01\nMinbizia, zelula gaiztoen inbasioa 2001-02-01\nUltzera sakonean 2005-11-16


3gabe2 - 2009 Lehen Plazak\nOhikoa den moduan, lagunen bidez lortu zituzten lehen emanaldiak, batez ere Donostian. Hala, Antiguoko jaietan izan zen 3gabe2-ren lehen agerraldi publikoa, 2009-ko Urtarrilaren 15ean. Berritasunen artean, Ioritzek jotako teklatua eta gaurdaino iraun duten abestiren bat edo beste: Baldin Bada, Urtz-en Kaixo, Refrescos-en Aquí no hay Playa... Gainera, orduantxe hasten ari zen eta beranduago oso lagun bihurtuko zen talde bat ezagutzeko aukera izan zuten egun hartan: Skakeitan. Kontzertuaren kalitatea bereziki ona izan ez arren, taldekideek hartu zuten gozatuak lanean jarraitzeko gogoa handiagotu zuen.\nTaldekideek esperantza handiegirik ez zuten arren, pixkana-pixkana hurbileko kontakturik gabeko emanaldiak tartekatu ahal izan zituzten inguruko kontzertuekin. Horrela, 2009an 18 aldiz igo ziren taulara, Donostialdeko (Ibaeta, Amara, Igeldo, Doka...) eta urrunagoko (Irun, Iturmendi, Berastegi, Ibarra...) emanaldiak tartekatuz.\nKontzertuen ondoren (eta kontzertuetan zehar) harrapatutako mozkor olinpikoez gain, urte hartan aipatzeko moduko gertakizunak izan ziren taldean. Alde batetik, ordezkoen agerpena eta bestetik trikitixaren erabilera. Jokin eta Sergiok kontzertu konkreturen batean jo ezin zutelako, Martxel (Jokinen lehengusua) eta Tomax (Kantuki) aritu ziren taldearekin. Irailetik aurrera, gainera, Tomaxek Sergioren lekua hartu zuen behin betiko.\nAntiguoko San Juanetako antolatzaileek eskatuta, Alaitz eta Maiderren Txanpon Baten Truke abestia prestatu zuen taldeak. Horretarako, Arrutik aspaldi kaxatik atera gabe zuen trikitixa jo behar izan zuen. Hasera batean egun eta abesti bakar baterako izan behar zuenak betirako egin zuen txokotxo bat 3gabe2-ren emanaldietan.\nAzkenik, urte hartako azken egunean, Donostiako Piratek antolatuta, Donostiako Kafe Antzokian, Dokan, jo zuen 3gabe2-k. Hurrengo urtetan oso oparoa izango zen harremana jarri zuten martxan Donostiako Piratekin.\nTomax -> Baxua


CANNES 2019: azken aurreko egunean Kechichek su eman zionean Lehiaketa Ofizialari | Zinema | Pantaila handian\nYou are here: Home ∼ 2019 ∼ May ∼ 24 ∼ CANNES 2019: azken aurreko egunean Kechichek su eman zionean Lehiaketa Ofizialari\nBerarekin eskandalua iritsi da Cannesera. Polemika bere iraupenarekin (hasieran lau ordu), gehi programazio orduarekin polemika (zinemaldiaren hamargarren eguenean gaueko hamarretan zine aretora sartu eta hasieran goizaldeko ordubitan atera) eta polemika gaiarekin (desioaren kantua beste gauza batean bilakatu da askorentzat). Hori ekarri du Abdellatif Kechiche franko-tunisiarraren azken filmak. Bestaldean, askoren palmaresean gora jarri da Marco Bellocchio italiarra.\nDuela sei urte “La Vie d’Adele” filmari esker Canneseko Urrezko Palma hartu ondoren, Abdellatif Keniche zuzendaria franko-tunisiarra itzuli da Lehiaketara. Azken orduan sartu zuten “Mektoub, My Love: Intermezzo“ filma. Eta berau sarrera polemikoa izan da. Zinemaldia martxan zegoela Keniche editaia gelan zegoen. Ekoizleek lau orduko filma laburtzea nahi zuten. Hiru ordu terdira jeitsi du gaueko hamarretan hasi behar zen gala baterako prest.\nDuela urtebete Frantzian estreinatu zen film baten bigarren partea omen da hau, trilogia baten bigarren zatia. “Mektoub, My Love (Canto Uno)” lehen filmean Parisen bizi den idazle eta argazkilari bat, Amin (Shaïn Boumedine), dugu protagonista. Berau jaioterrira, Sete herrira itzuliko da udan, oporrak pasatzera. Lehengusuarekin, Tony (Salim Kechiouche) andrazalearekin joango da hondartzara eta tabernetara eta honen lagun taldearekin. Film berri honetan, uda bukatzear dago eta bukatzear Aminen oporrak. Taldeak neska berri bat, Pariseko nerabe bat, Marie (Marie Bernard) topatuko dute hondartzan. Gauean eurekin diskoterara gonbidatuko dute eta hor emango da filmaren zati handi bat.\n“Mektboub, My Love (Intermezzo)“ filmaren laurden bat hondartzan garatzen da. Pertsonaiak aurkezteko erabiltzen du Kechichek eta aldi berean, filmaren tonua argi uzteko. Izan ere, desioaren inguruan dela baitio. Gizonen desio heterosexuala, gehituko nuke. Neska ederren bularretan eta ipurdian jartzen baitu kamara. Hori eta batez ere emakumeen atzeko partea da pelikularen beste hiru orduen helburua. Diskotetan ikusten baititugu gure protagonistak, kamarak behin eta berriz nesken ipurdiak hartzen dituela. Neska-mutilek duten bizi estutasunak albo batean geratzen dira, garrantzirik gabe, kamararen helburu zitalaren poderioz. Jendea erruz atera da zinetik, emakumearen erabilera desatsegina eta asperdura azpimarratuz. Batzuk pornoa dela esan dute. Askok atera gara Ophélie (Ophélie Bau)i egiten dioten 20 minutuko cunnilingus-a ikusi gabe. Ez nuen hori behar ere. Zuzendariak prentsaurrekoan esan du maite zituen bi hizketaldi moztu dituela ekoizleek laburtzeko eskatu ondoren. Eta berriz muntai berrian sartu nahi dituela. Agian beste leku batean sartu behar ditu guraiziak. Askoren ustez Lehiaketa honetako film txarrena.\nBestelako harrera izan du Marco Bellocchio italiarrak. Aurten 80 urte beteko dituen zuzendariak maisuki, sutsu filmatu du Falcone epailearen lanari esker eta batez ere Tommasso Buscetta mafiosoaren aitortzari esker Cosa Nostrari emandako kolpea. Zine oneko eszenez beteta, begi-ninian geratzen diren horietakoak – esaterako Falcone epailearen heriotza ekarri zuen bonba erasoa edota Buscettaren tortura uneak. “Il Traditore” Palmaresean egon behar du zalantzarik gabe.\nPierfrancesco Pavino izugarri dago Tommasso Buscetta bezala\nAldo Moro politikoaren bahiketa kontatzen zuen “Buongiorno, notte” filma zuzendu eta hamasei urte beranduago, Italiaren historia berriena baldintzatu duen gertakari bati eskua sartu dio Bellocchiok. Familia, gizarte klaseak, poterea, Eliza eta armada, … bere zinean politika eta gizarte presioaren aurka egiten du zinegileak. Hemen informatzaile, salatari baten istoria dakarkigu. 1980eneko hamarkadan Tommasso Buscetta (hemen Pierfrancesco Favinok ederki antzezten duena) Brasilera alde egiten du heroinaren trafikoak sorturiko mafia gerra batetik ihesi. Hegoamerikan dagoela anaia eta bi semeak galduko ditu gerra horretan. Atxiloketa baten ondorioz, Brasiletik Italiara estraditatzen dute. Eta orduan Falcone epailearekin lanean arituko da. Cosa Nostrari buruz informazio gehiena emanez.\nMafiosoen zinea, zine historikoa, … zine oneko bi ordu terdi gustagarriak. 1980eneko irudi errealak erabili ditu garai hartako metrajearen textura duten irudiekin nahastuak. Buruan torlojuz sartutako une musikalez beterik. Arreta eman die kritikoei Italiatik kanpo gutxi ezagutzen den Pierfrancesco Favino aktorearen papera eta askok jada Gizonezko Aktore Onenaren Palma eskatzen dute berarentzat.\nOstiralean Lehiaketa azken eguna. Elia Suleiman zuzendari palestinarrak eta lehian dagoen azken emakumezko zuzendariak, Justine Triet zuzendari frantziarrak itxiko dute Lehiaketa.\nPosted in Etorkizuneko estreinaldiak, Zinema jaialdiak Tagged "Il Traditore", "Mektoub My Love: Intermezzo", Abdellatif Keniche, Marco Bellocchio, Marie Bernard, Ophélie Bau, Pierfrancesco Favino, Salim Kechiouche, Shaïn Boumedine


Bermeo Baltistanekin kooperazioan jarrai — Baltistan Fundazioa\n2008. urtetik jasotzen du Felix Baltistan Fundazioak Bermeok eskainitako babesa eta laguntza ekonomikoa Hushé bailaran proiektuak aurrera eraman ahal izateko. Urtean behin garapenerako lankidetzari eskaintzen diren diru-laguntzei esker, FBFk aurrera dirau, aurrera Bermeoren laguntzagatik.\n2008. urtean, Balegonen ur edangarria ezartzeko diru-laguntza luzatu zigun, 2009. urtean, Ekoturismoa aurrera eraman ahal izateko. 2010 eta 2011. urteetan energia berriztagarrien sailari dedikatu dio bere babesa Mondragon Unibertsitatearekin (MGEP) lan egin duena, lehenik labe solar bat eta albertxikoak lehortzekoa diseinatu zen, eta aurten, berogailu ekonomikoa eta komun lehorra optimizatu eta adaptatzeko proiektuari bideratu du diru-laguntza.\nEskainitako azkeneko diru-laguntza, Thalisen dagoen “etxe modeloan” ezarriko diren komun eta berogailuak garatzeko erabiliko da, joan den urteko udan eta aurtengo udan egon diren hondamendien ondoren berreraikitzen ari baita, garapen iraunkorra bultzatuz eta bertako jendea haren garapenaren jabe izaten jarrai dezaten bermatuz. Proiektu honek beste hainbat sailetan izango du islada, emakumeengan hain zuzen ere, haiek baitira etxe barnean ordu gehien ematen dituztenak. Horregatik gaizki ebakuatutako keak osasun arazoak sortzen dizkie hala nola, birika belztuak, eztulak, begi gorriak, egurra biltzeko egin beharreko esfortzuak, e.a. Gainera, komun lehorrekin bertako biztanleak higienearen garrantziaz kontzientziatu nahi dira.\nArazo hauek saihestean, nutrizioa eta haien bizibaldintzak orokorrean hobetzeko balioko izan du.\nHonela, eskerrak ema nahi dizkiogu Bermeoko Udalari emandako laguntza guztiengatik, eta espero dugu luzaroan horrela izatea.


BiscayTIK Fundazioak WeGO Awards-eko Zilarrezko Saria lortu du Bizkaiko toki erakundeen modernizazioan egin duen lanagatik | BiscayApp\nBizkaiko Foru Aldundiaren menpeko BiscayTIK Fundazioak WeGO Awards sari ospetsuetako sari bat jaso du, e-Administrazioa kategorian, gure lurraldeko udal eta toki erakundeei modernizazio-prozesuetan emandako laguntza- eta aholkularitza-lanagatik.\nBiscayTIK Fundazioak jaso duen sariaren kategoria berean, Mexikoko Veracruz estatuak Urrezko Saria jaso du eta Mosku hiriak aipamen berezia jaso du.\nGuztira, 18 proiektu saritu dira, 3 sari horietako kategoria bakoitzeko. Honako hauek dira kategoria horiek, aipatutako e-Administrazioa kategoriaz gain: hiri irekia, inklusio digitala, hiri adimentsu berritzailea, hiri iraunkor edo jasangarria eta hiri kooperatibo edo laguntzailea. Gainera, BiscayTIK Fundazioa hiri irekia kategorian ere gertatu da finalista, fundazioaren “Udala Zabaltzen” proiektuarekin.\nNazioarteko World e-Governments Organization of Cities and Local GovernmentsWeGO Awards erakundeak (ingelesezko siglak, WeGO) sustatzen ditu sariok. 2011. urtean egin zen sari horien lehendabiziko deialdia, mundu osoko tokiko gobernuek arlo edo gai hauetan egindako ekimenik onenak saritzeko xedearekin: modernizazioa eta informazioaren teknologiak, administrazio digitala eta hiri adimentsu eta jasangarriak. Ekainaren amaieran egingo da, Errusiako Ulyanovsk eskualdean, sariak emateko ekitaldia, WeGOren Biltzar Orokorrean, ekainaren 27tik 20era bitartean, hain zuzen ere.


BEATLESZALE: May 2012\n2012(e)ko maiatzaren 25(a), ostirala\n"Rockups: The Beatles Story"\nBurt& Wells, Michael (Marrazkiak: Mike Peterskin & Pete Campbell)\nOrbis Publishing. London (1985)\nNahiz eta liburu hau 1985ekoa izan, berria da nire Beatlesen liburu bilduman.\nPop-up book horietako bat da. Badakizue, orria zabaltzerakoan hiru dimentsioetako irudiak agertzen dira eta geziak dituzten zatietan tiratuz gero, irudiren bat mugitzen da, edo, ruletak mugituz gero, irudietan aldaketak ematen dira...\nHemen ikus daitezke bi irudi, garai psikodeliko eta terrazako emanaldiari dagozkienak.\nBenetan liburu polita!.\nGainera, terrazako tximinaren irudiaren atzean, badauka liburua irekitzerakoan musika hasten den tresna horietako bat. Nire liburukoak ez du funtzionatzen eta horregatik ez dakit zein abestia entzuten zen. Let it be izan zitekeen?\nIVÁN ZULUETAREN "GET BACK"\nIván Zulueta (Donostia, 1943-2009)\nIván Zulueta artista osoa izan zen, zineman, kartelgintzan, telebistan edo argazkigintzan lan egin baitzuen.\nZinegintzan laburmetrai askoren egilea izan arren, luzemetrai bi baino ez zituen egin: "Un, dos, tres, al escondite inglés" (1969) eta "Arrebato" (1979), azken hau benetako cult movie bihurtu zela. Gure zinemagintzan bide berriak zabaldu zituen...\nTelebistan Último grito (1968-69) programa famatuaren zuzendaritza izan zuen. (Argazkian programa horren platoan agertzen da )\nEta juxtu programa horretako The Beatlesen Get Back abestiaren bideoklipa egin zuen 1969an, Norman McClaren kanadiarraren filmeen antzera, zeluloideren gainean margotu zuela.\nGarai berekoak izan ziren José Antonio Sistiagaren Ere erera baleibu icik subua aruare (1968-70) eta Rafael Ruiz Balerdiren Homenaje a Tarzán (1971), biak zeluloidearen gainean margotutako filme abangoardistak, lehenengoa abstraktoa eta piktorikoa eta bigarrena figuratiboa.\nHemen dago bideoa:\nÚltimo grito programaren aurkezlea Jose María Iñigo izan zen, Judy Stephenekin batera. youtuben aurrekoak baino kalitate txarragoa daukan bideoa dago, Iñigok egin zuen aurkezpena duena...\nGaur bideo hauek ezin direla ikusi konturatu naiz.\nBeste hau aurkitu dut youtuben, "Something" eta "Get back" abestienak, biak Ivan Zuluetarenak...\nEtiketak: BIDEOAK, TELEBISTA\n2012(e)ko maiatzaren 14(a), astelehena\nefe eme-13 (1999ko abendua)\nefe eme Valenciako Midons argitaletxearen aldizkari musikala izan zen. Lehenengo zenbakia 1998ko azaroan argitaratu zen eta paperez kaleratutako azkena, 85 zenbakiduna, 2007ko urtarrilean.\nHortik aurrera era digitalean irakurri daiteke bere webgunean:\nSarrera honetan Beatlesi eskeinitako azalak ikus daitezke...\nefe eme-34 (2001eko abendua)\nefe eme-47 (2003ko apirila)\nefe eme-63 (2004ko azaroa)\nefe eme-74 (2005eko abendua)\nefe eme-83 (2006ko azaroa)\nefe emeren azken garaian aldizkariarekin batera liburuxka bat saltzen zen. Oker ez banago, 80. zenbakian The Beatles, un fenómeno irrepetible izan zen, Javier de Castro eta Javier Tarazonak idatzitakoa.\n"The Beatles, un fenómeno irrepetible" (Guías efe eme-15)\nTarazona, Javier & de Castro, Javier. Midons (Valencia, 2006) 96 orr.\n2012(e)ko maiatzaren 9(a), asteazkena\nBihar, maiatzak 10ean, Bilboko Campos Antzokiko Cúpula Aretoan Plastic Ono Band taldearen emanaldia izango dugu.\nBizkaiko talde hau omenaldi talde horietako bat da, The Beatlesen abestiak interpretatzen baititu.\nHauek dira taldekideak:\nAlfredo Niharra-Abotsa, Kitarra\nJuan López-Baxua, Abotsa\nMiguel A. Fernández-Teklatuak, Kitarra, Abotsa\nHaietariko bat Liverpool taldeko kidea izan zen. Beste batzuk Dolly Beatles taldekoak izan ziren, geroago Dolly John Lennon & The Plastic Clono Band antolatu zutela, Johnen abestiak interpretatzen zituztenean. Azkenik, The Beatlesen errepertorioan oinarrituta Plastic Ono Band osatu zuten.\nyoutuben bideo hauek topatu ditut...\nEgilea: Josu ordua: 20:27:00 iruzkinik ez:\n"El pequeño libro de los Beatles"\nHervé Bourhis. Norma Editorial. Barcelona (2012) 168 orr.\nOrain dela gutxi Norma argitaletxeak liburu hau argitaratu du gure artean, 2010ean Frantzian Dargaudek atera bazuen ere.\nNahiz eta komiki itxura eduki, nire ustez ez da benetako komikia, 9. artearen hizkuntza erabiltzen ez baitu. Irudidun liburua dela esango nuke... Eta halaxe da, Beatlesen historia kontatzen digu testu txikien bidez (biografiaren datuak, kuriositateak, anekdotak, ...) eta testu bakoitza marrazki batez hornituta dugu. Zatika irakurtzeko liburu horietako bat da...\nLiburu interesgarria iruditu zait, baina batzutan marrazki estiloa ez zait gehiegi gustatu landugabea ematen du eta.


Autokritika, besteei eskatzen zaien ariketa hori | herria | GAUR8\nAutokritika, besteei eskatzen zaien ariketa hori\n2013an presoek egindako adierazpena ahaztu eta giza eskubideak betetzeko baldintzak jarri. Zer gehiago eman behar dio Urkulluk Rajoyri honek immobilismoari eusteko?\nEztabaida politikoan, ideologikoan eta historikoan arazo larrienetako bat abiapuntu okerra jartzea izan ohi da. Hau da, errealitatearen deskribapena bera erratua izatea. Abiapuntua desitxuratua badago, nekez egin ahal izango da taxuzko eztabaidarik, eta are zailagoa izango da behar bezalako ondorioetara iristea. Zenbaitetan normala ere bada, uneko estutasunak gauzak behar bezala ikustea galarazten baitu. Beste batzuetan, ordea, norberaren nagusitasuna mantentzearren edo norberak dituen gabeziak estaltzearren egin ohi da iruzurra, hau da, errealitatea aldatzea nahi bezalako ondorioak ateratzeko.\nOrain dela aste gutxi Iñigo Urkullu lehendakaria Kolonbian egon zen, eta bertan ETAri FARCek egindakoa egiteko esan zion, alegia, eragindako kaltea aitortzeko eta bere jarduera bidegabetzat jotzeko. Horixe da Urkulluren mantra. Baina, egia al da FARCek borroka armatua erabili izanaz damua agertu duenik? Ez, ezta gutxiagorik ere. Mina eragin izana aitortu du, konponbidea lehenago saiatu behar zuela pentsatuko zuen seguru asko eta egindako gehiegikeriengatik bere burua kritikatu du. Aitortu du. Baina ez du borroka armatua abiarazi eta garatu izateagatik bere burua kritikatu.\nBeste modu batez esanda, Urkullu berarentzat, egiazki, FARCek egindakoa ez litzateke nahikoa izango ETAren kasuan. ETAk nahi gabe egindako kalteagatik barkamena eskatu du (hala egin zuen Parisen izandako epaiketa batean) eta egindako kaltea onartu du, baina hori ez da Urkullurentzat nahikoa. FARC taldeari aitortutakoa ez lioke ETAri aitortuko. Hau da, bere posizioa justifikatu ahal izateko, ETA bera FARC baino «gaiztoagoa» izatea behar du lehendakariak. Xelebrea ere bada kontua, FARCek konponbidean hartutako bideak ETAk abiatutakoren arrastoari segitu baitzion, bere garaian GARAk argitaratuko gutun batek azaldu zuenez. Euskal Herriko gatazkan ari ziren nazioarteko bitartekariak Kolonbiara joan baitziren segidan prozesu hura martxan jartzeko. Eskema bertsuetan mugitu ziren. Aldea, gobernuen jarreran egon da.\nRajoy ez da, beraz, Kolonbian eta Euskal Herrian jarrera ezberdina mantentzen duen bakarra. Urkulluk ere beste horrenbeste egin du. Rajoyk prozesu bat abiatzeko urrats txikienari ere uko egin dio hemen, eta han babesa eskaini du. Urkulluk han gerrillak egindakoa goraipatu du eta hemen Estatuaren itxikeriari aitzakia ematen dio, euskal “gerrillariek” ez dutela nahikoa egin argudiatuta. Hori dena Kolonbian negoziazio prozesu bat izan dela esan gabe. Gobernua eta FARC aurrez aurre eseri ziren. Hemen, Josu Urrutikoetxeari kartzela zigorra jarri berri diote Oslon elkarrizketarako Madril eta Parisko ordezkarien zain egondako garai horregatik. Horregatik zehazki kondenatu berri du Parisko epaitegiak.\nAste honetan berriro heldu dio Urkulluk argudio-bide berberari. Errealitatea aldatu eta, gainera, erantzukizuna soilik ezker abertzalearen bizkar gainera bota, horixe izan da berriro jokabidea. Horrelakoek argi azaltzen dute lehendakariaren barru-barruko nahia: ezker abertzalearen porrot politiko-historikoa irudikatzea.\nKolonbiakoaren segidan, presoen egoeraren bueltan Urkulluk aldarte bera azaldu du. Alde batetik, ahantzi du EPPK-k gatazkan izandako minari buruz 2013an egindako onarpena, eta, beste batetik, maila batean, giza eskubideak errespetatzea baldintza politiko jakin batzuk betetzearekin lotu du. Zer gehiago behar du Rajoyk bere immobilismoari eusteko?\nNolanahi ere, Urkulluk berriro erakutsi du nola ulertzen den herri honetan autokritika. Besteari eskatzen zaion ariketa baino ez da autokritika. Bestela, presoen gaiaz aritzerakoan, Eusko Jaurlaritzak eta EAJk besterik esateko izan beharko lukete, sakabanaketa politikan parte hartu baitzuten zuzen-zuzen, erantzukizun osoz. Ez ziren aholkulari xume batzuk izan, bai kartzela politikarekin bai, oro har, Estatuaren orduko estrategia errepresiboarekin konprometitu ziren. Beste modu batean esanda, Rafael Vera lagun minarekin konprometitu ziren. •